এবার কোচবিহারে আক্রান্ত বিজেপি বিধায়ক, গো ব্যাক স্লোগান

ওয়েবডেস্ক- এবার কোচবিহারে (CoachBehar) আক্রান্ত হলেন বিজেপি বিধায়ক মালতী রাভা (BJP MLA Malti Rava) । তুফানগঞ্জে (TufanGunge) গিয়ে এক আক্রমণের মুখে পড়েন তিনি। পুলিশের সামনেই বিজেপি কর্মী ও সমর্থকদের মারধর করার অভিযোগ উঠেছে। এর আগে বিপর্যস্ত উত্তরবঙ্গে গিয়ে আক্রমণের শিকার হয়েছেন বিজেপি সাংসদ খগেন মুর্মু, বিধায়ক শঙ্কর ঘোষ সহ মনোজ ওঁরাও। মারাত্মকভাবে জখন হন খগেন মুর্মু । হাসপাতালে তাঁকে দেখতেও যান মুখ্যমন্ত্রী মমতা বন্দ্যোপাধ্যায়। এবার সোমবার কোচবিহারের তুফানগঞ্জে সেই এক ঘটনার পুনরাবৃত্তি হল। এদিন তুফানগঞ্জে বিজেপির থানা ঘেরাও কর্মসূচি ঘিরে ব্যাপক উত্তেজনার পরিবেশ তৈরি হয়। পুলিশের সামনেই বিজেপি কর্মী, সমর্থকদের উপর চড়াও হয় একদল উত্তেজিত মানুষ। তবে বিজেপির অভিযোগের তীর তৃণমূলের দিকে।

সোমবার দুর্গাপুরের ‘গণধর্ষণে’র ঘটনা নিয়ে তুফানগঞ্জ থানা ঘেরাও কর্মসূচির ডাক দেয় বিজেপি। সেই কর্মসূচিতে যোগ দিতে বিজেপি পার্টি অফিসে আসেন বিজেপি নেতৃত্ব এবং তুফানগঞ্জ বিধানসভা কেন্দ্রের বিজেপি বিধায়ক মালতী রাভা রায়।

বিজেপি কার্যায়ের সামনে কোচবিহারের বিজেপি বিধায়ক মালতী রাভাকে দেখে গো ব্যাক স্লোগান দেয় তৃণমূল। এই ঘটনা ঘিরে পরিস্থিতি উত্তপ্ত হয়। বিজেপির দাবি, তাদের কর্মী এবং সমর্থকদের ব্যপক মারধর করেছে তৃণমূল। বিজেপির আরও দাবি, পুলিশের উপস্থিতিতেই দলের নেতা নিখিল ডাকুয়া সহ বাকিদের রাস্তায় ফেলে মারধর করে তৃণমূল কংগ্রেস কর্মী সমর্থকেরা। দুপক্ষের মধ্যেই হাতাহাতি হয়। এই পরিস্থিতিতে তুফানগঞ্জের প্রধান রাস্তা আটকে যায় বলে জানা গিয়েছে। পুলিশ গিয়ে পরিস্থিতি সামাল দেয়।

আরও পড়ুন- নাগরাকাটা থেকে বিরাট মন্তব্য মুখ্যমন্ত্রীর, দেখুন সরাসরি

রবিবার ৫ অক্টোবর দুর্যোগ কবলিত নাগরাকাটা ত্রাণ বিলি করতে গিয়েছিলেন মালদহ উত্তরের বিজেপি বিধায়ক খগেন মুর্মু ও শিলিগুড়ির বিজেপি বিধায়ক শঙ্কর ঘোষ। বামনডাঙায় ঢোকার সময় হঠাৎ করেই তাঁদের ওপর চড়াও হয় একদল দুষ্কৃতী। লাঠি, জুতো হাতে বিজেপি নেতাদের উপর হামলা চালানো হয়। গাড়ি থেকে নামতেই তাদের দিকে ছুটে আসে ইট বৃষ্টি। রক্তাক্ত হন সাংসদ খগেন মুর্মু। ইটের আঘাতে খগেন মুর্মুর চোখের নিচে হাড় ভেঙেছে। বর্তমানে শিলিগুড়ির একটি বেসরকারি হাসপাতালে খগেন মুর্মু চিকিৎসাধীন থাকলেও ছাড়া পেয়েছেন শঙ্কর ঘোষ। শঙ্কর ঘোষের বক্তব্য, বিজেপি করি বলি তাদের উপর এই হামলা।

শাসক দলের বিরুদ্ধে এই অভিযোগে তৃণমূলের কুণাল ঘোষ বলেন, হামলার রাজনীতিকে প্রশ্রয় দেয় না তৃণমূল।

দেখুন আরও খবর-